|  |
| --- |
|  **ՏԵՂԵԿԱՆՔ-ՀԻՄՆԱՎՈՐՈՒՄ** |

**ԹԱԼԻՆ ՀԱՄԱՅՆՔԻ «ԹԱԼԻՆԻ ԹԻՎ 2 ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱԿԱԶՄԱԿԵՐՊԵԼՈՒ ԵՎ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին»  ՀՀ  օրենքի 18-րդ հոդվածի 1-ին մասի 15-րդ և 28-րդ կետերով և «Նորմատիվ իրավական ակտերի մասին»  ՀՀ  օրենքի 33-րդ, 34-րդ և 37-րդ հոդվածներով սահմանված կարգավորումների համատեքստում, հիմք ընդունելով ՀՀ կառավարության 22․08․2024թ-ի N 1329-Ն որոշմամբ հաստատված նախադպրոցական ուսումնական հաստատության օրինակելի կանոնադրությունը։

**Իրավական ակտի ընդունման նպատակը և կարգավորման անհրաժեշտությունը**

Նախագծով առաջարկվում է ՀՀ Արագածոտնի մարզի Թալին համայնքի «Թալինի թիվ 2 մանկապարտեզ» համայնքային ոչ առևտրային կազմակերպությունը (ՀՈԱԿ-ը) վերակազմակերպել ՀՀ Արագածոտնի մարզի Թալին համայնքի «Թալինի թիվ 2 մսուր-մանկապարտեզ» համայնքային ոչ առևտրային կազմակերպություն (ՀՈԱԿ), Իրավական ակտի ընդունումը հնարավորություն կտա գործարկելու մսուր-մանկապարտեզ, որտեղ կհաճախեն մսուրային և նախադպրոցական տարիքի երեխաներ, ովքեր դուրս են մնացել նախադպրոցական կրթություն ստանալու հնարավորությունից։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի «Թալինի թիվ 2 մանկապարտեզ» համայնքային ոչ առևտրային կազմակերպությունը վերակազմակերպելու և կանոնադրությունը նոր խմբագրությամբ հաստատելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

Իրավական ակտի ընդունումը բյուջեի եկամուտների և ծախսերի էական ավելացում կամ նվազեցում չի առաջացնում։

**Նախագծով առաջարկվող կարգավորումների բնույթն ու նպատակը**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված կազմակերպությանը։

**Իրավական ակտի ընդունման դեպքում ակնկալվող արդյունքը․**

Նախագծի ընդունման արդյունքում ակնկալվում է մսուր-մանկապարտեզի գործունեության վերսկսումը։